CELEX: 62018TN0488
Language: el
Date: 2019-06-17 00:00:00
Title: Υπόθεση T-488/18: Προσφυγή της 17ης Ιουνίου 2019 — XC κατά Επιτροπής

12.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 270/29
            
         
      Προσφυγή της 17ης Ιουνίου 2019 — XC κατά Επιτροπής
      (Υπόθεση T-488/18)
      (2019/C 270/31)
      Γλώσσα διαδικασίας: η ιταλική
      
         Διάδικοι
      
      
         Προσφεύγων: XC (εκπρόσωπος: C. Bottino, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει τον αποκλεισμό του προσφεύγοντος από τον γενικό διαγωνισμό EPSO/AD/338/17 (δυνάμει του άρθρου 270 ΣΛΕΕ)·
               
            
                  —
               
               
                  να ακυρώσει την απόφαση της Ευρωπαϊκής Επιτροπής C(2018) 3969 (δυνάμει του άρθρου 263, παράγραφος 4, ΣΛΕΕ)·
               
            
                  —
               
               
                  να ακυρώσει τον πίνακα επιτυχόντων του γενικού διαγωνισμού EPSO/AD/356/18 (δυνάμει του άρθρου 270 ΣΛΕΕ)·
               
            
                  —
               
               
                  να διατάξει την αποκατάσταση της ζημίας του προσφεύγοντος, στο μέτρο που θα κρίνει αναγκαίο το Γενικό Δικαστήριο, και να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει έξι λόγους ακυρώσεως:
      Επί του αιτήματος ακυρώσεως, δυνάμει του άρθρου 270 ΣΛΕΕ, του αποκλεισμού του από τον γενικό διαγωνισμό EPSO/AD/338/17:
      
                  1.
               
               
                  Πρώτος λόγος, που αντλείται από φερόμενη παράβαση των άρθρων 3 και 7 και του παραρτήματος III του ΚΥΚ, όπως ερμηνεύθηκε ιδίως με τις αποφάσεις επί των υποθέσεων T-361/10, Παχτίτης κατά Επιτροπής και T-587/16, HM κατά Επιτροπής.
               
            
                  2.
               
               
                  Δεύτερος λόγος, που αντλείται από το ότι, κατά τον προσφεύγοντα, η διαδικασία προετοιμασίας της δοκιμασίας e-tray αποτελεί παραβίαση του απορρήτου των εργασιών της εξεταστικής επιτροπής που προβλέπεται στο άρθρο 6 του παραρτήματος III του ΚΥΚ.
               
            
                  3.
               
               
                  Τρίτος λόγος, που αντλείται από το ότι η διεξαγωγή της δοκιμασίας e-tray κατά τον τρόπο που προβλέπεται από την EPSO αποτελεί έμμεση διάκριση εις βάρος του προσφεύγοντος λόγω αναπηρίας και παράβαση της υποχρεώσεως παροχής εύλογων διευκολύνσεων.
                  Επί του αιτήματος ακυρώσεως της αποφάσεως της Ευρωπαϊκής Επιτροπής C(2018) 3969, δυνάμει του άρθρου 263, παράγραφος 4, ΣΛΕΕ:
               
            
                  4.
               
               
                  Τέταρτος λόγος, που αντλείται από παραβίαση των αρχών που διατυπώθηκαν στις αποφάσεις επί των υποθέσεων T-516/14, Αλεξάνδρου κατά Επιτροπής, και C-491/15 P, Typke κατά Επιτροπής.
                  Επί του αιτήματος ακυρώσεως του πίνακα επιτυχόντων του γενικού διαγωνισμού EPSO/AD/356/18, δυνάμει του άρθρου 270 ΣΛΕΕ:
               
            
                  5.
               
               
                  Πέμπτος λόγος, που αντλείται από αναρμοδιότητα της EPSO καθόσον δεν διαβίβασε στην εξεταστική επιτροπή το αίτημα επανεξέτασης κατά το σημείο 4.2.2 των γενικών όρων του διαγωνισμό ή καθόσον την υποκατέστησε όσον αφορά τις αποφάσεις και/ή τις αιτιολογίες.
               
            
                  6.
               
               
                  Έκτος λόγος, που αντλείται από παράβαση των κανόνων του ΚΥΚ και της Οδηγίας περί διακρίσεων λόγω αναπηρίας.